## PRAVILNIK O IZMJENAMA I DOPUNAMA PRAVILNIKA O MJERILIMA ZA ODREĐIVANJE PLAĆE VOJNODIPLOMATSKIM OSOBAMA, OSOBAMA UPUĆENIM NA RAD U MEĐUNARODNE ORGANIZACIJE, ADMINISTRATIVNO-TEHNIČKOM OSOBLJU, ODNOSNO NEDIPLOMATSKOM OSOBLJU TE ČLANOVIMA NJIHOVE UŽE OBITELJI

### NN 90/2008 (1.8.2008.), PRAVILNIK O IZMJENAMA I DOPUNAMA PRAVILNIKA O MJERILIMA ZA ODREĐIVANJE PLAĆE VOJNODIPLOMATSKIM OSOBAMA, OSOBAMA UPUĆENIM NA RAD U MEĐUNARODNE ORGANIZACIJE, ADMINISTRATIVNO-TEHNIČKOM OSOBLJU, ODNOSNO NEDIPLOMATSKOM OSOBLJU TE ČLANOVIMA NJIHOVE UŽE OBITELJI

# MINISTARSTVO OBRANE

2880

Na temelju članka 173. stavka 1. Zakona o službi u Oružanim snagama Republike
Hrvatske (»Narodne novine«, broj 33/02, 58/02, 175/03, 136/04 i 76/07), donosim

## PRAVILNIK

### O IZMJENAMA I DOPUNAMA PRAVILNIKA O MJERILIMA ZA ODREĐIVANJE PLAĆE VOJNODIPLOMATSKIM OSOBAMA, OSOBAMA UPUĆENIM NA RAD U MEĐUNARODNE ORGANIZACIJE, ADMINISTRATIVNO-TEHNIČKOM OSOBLJU, ODNOSNO NEDIPLOMATSKOM OSOBLJU TE ČLANOVIMA NJIHOVE UŽE OBITELJI

Članak 1.
U Pravilniku o mjerilima za određivanje plaće vojnodiplomatskim osobama, osobama
upućenim na rad u međunarodne organizacije, administrativno-tehničkom osoblju,
odnosno nediplomatskom osoblju te članovima njihove uže obitelji (»Narodne
novine«, broj 125/03 i 61/07) u članku 10. stavci 4. i 5. mijenjaju se i glase:
»U slučaju kada VDO u smislu stavka 3. ovoga članka upiše dijete u privatnu
školu ima pravo na dodatak na školovanje djeteta u iznosu od 90% od stvarne
cijene upisnine i školarine.
Suglasnost za upis u privatnu osnovnu i srednju školu te pravo na dodatak za
školovanje, na temelju pisanog zahtjeva VDO s priloženom posebnom
dokumentacijom, daje ravnatelj Uprave za obrambenu politiku posebnom odlukom,
imajući u vidu visinu upisnine i školarine, nastavni program te ostale bitne
činjenice za donošenje odluke.«
Članak 2.
Članak 12. mijenja se i glasi:
»VDO za vrijeme rada u VDP-u čije je sjedište u određenim državama ima pravo na
dodatak na posebne radne i životne uvjete, i to 10% od koeficijenta polazne
osnovice složenosti poslova na:
1. klimatske uvjete mjesta rada;
2. neodgovarajuće životne i zdravstvene uvjete;
3. neodgovarajuće sigurnosne uvjete;
4. posebno opterećenje.
Odluku o državama odnosno VDP-ima i razdoblju za koje se utvrđuje dodatak iz
stavka 1. ovoga članka donosi ministar obrane.«
Članak 3.
Članak 27. mijenja se i glasi:
»VDO koja sama boravi u zemlji primateljici, odnosno čija je uža obitelj ostala
u Republici Hrvatskoj, ostvaruje pravo na naknadu za odvojeni život u skladu sa
Zakonom o državnim službenicima i Kolektivnim ugovorom za državne službenike i
namještenike.«
Članak 4.
U cijelom tekstu Pravilnika riječi »Ministarstvo vanjskih poslova« zamjenjuju se
riječima »Ministarstvo vanjskih poslova i europskih integracija« u odgovarajućem
padežu.
Članak 5.
Ovaj Pravilnik stupa na snagu osmoga dana od dana objave u »Narodnim novinama«.
Klasa: 023-03/08-04/1
Urbroj: 512-01-08-10
Zagreb, 9. srpnja 2008.

Ministar
**Branko Vukelić, v. r.**

Pravilnik, NN 90/2008-2880
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)